वर्ष 2020 के दौरान खेल विभाग के प्रमुख आकर्षण इस प्रकार हैं-
फिट इंडिया मूवमेंट की पहली सालगिरह
प्रधानमंत्री श्री नरेंद्र मोदी ने फिट इंडिया की पहली वर्षगांठ के अवसर पर 24 सितंबर 2020 को वर्चुअल कॉन्फ्रेंसिंग के जरिये 05-18 वर्ष, 18-65 वर्ष और 65+ वर्ष के रूप में वर्गीकृत अलग-अलग आयु वर्ग के लिए ‘गोल्स’  नाम से उम्र के मुताबिक फिटनेस प्रोटोकॉल लॉन्च किया। प्रधानमंत्री ने इस अवसर पर आयोजित फिट इंडिया संवाद कार्यक्रम के दौरान विभिन्न खेल शख्सियतों, फिटनेस विशेषज्ञों और अन्य लोगों के साथ बातचीत की। इस वर्चुअल संवाद में प्रतिभागियों ने प्रधानमंत्री के साथ अपनी जिंदगी के अनुभवों और अपने फिटनेस मंत्र को साझा किया। केंद्रीय युवा मामले और खेल राज्यमंत्री, श्री किरेन रिजिजू ने इस समारोह की मेजबानी की।
फिट इंडिया मूवमेंट के तहत पहल / गतिविधियां:
फिट इंडिया साइक्लोथॉन:
केंद्रीय युवा मामले और खेल मंत्री श्री किरेन रिजिजू ने सोशल मीडिया के माध्यम से फिट इंडिया साइक्लोथॉन के दूसरे संस्करण का शुभारंभ किया। 7 दिसंबर 2020 को शुरू हुआ यह वृहद साइकिलिंग कार्यक्रम 31 दिसंबर 2020 तक 25 दिनों तक चला। यह प्रत्येक जिले में देशभर में आयोजित किया गया और नागरिकों ने फिट इंडिया वेबसाइट पर पंजीकरण करके हिस्सा लिया। फिट इंडिया साइक्लोथॉन के दूसरे संस्करण में 48 लाख से अधिक लोगों ने भाग लिया। पहली फिट इंडिया साइक्लोथॉन का आयोजन जनवरी, 2020 में 35 लाख लोगों की भागीदारी के साथ किया गया था।
फिटनेस का डोज आधा घंटा रोज:
प्रधानमंत्री श्री नरेंद्र मोदी द्वारा सभी भारतीयों के लिए शुरू किए गए ‘फिटनेस का डोज, आधा घंटा रोज’ अभियान को विश्व स्वास्थ्य संगठन से सराहना मिली। डब्ल्यूएचओ ने एक ट्वीट में कहा, ‘डब्ल्यूएचओ शारीरिक गतिविधियों को बढ़ावा देने के लिए फिटनेस की डोज आधा घंटा रोज अभियान की सराहना करता है।‘ केंद्रीय युवा मामलों और खेल मंत्री के देशव्यापी फिट इंडिया मूवमेंट के एक हिस्से के रूप में यह अभियान शुरू किया गया। किरेन रिजिजू ने 1 दिसंबर को हर दिन 30 मिनट की फिटनेस के मूल मंत्र का पालन करने के लिए विभिन्न क्षेत्रों की हस्तियों का समर्थन हासिल किया। फिट इंडिया प्रभात फेरी 1 से 6 दिसंबर, 2020 तक एक सप्ताह तक चलने वाला कार्यक्रम था, जहां नेहरू के युवा युवा केंद्र संगठन  ने देश भर में प्रभात फेरी का आयोजन किया और "फिटनेस की डोज, आधा घंटा रोज" के संदेश की वकालत की।
फिट इंडिया वॉकथॉन:
राष्ट्रीय एकता दिवस  के अवसर पर केंद्रीय युवा मामले और खेल मंत्री, श्री किरेन रिजिजू, बॉलीवुड अभिनेता विद्युत जामवाल ने 31 अक्टूबर, 2020 को 200 किलोमीटर लंबे 'फिट इंडिया वॉकथॉन' को हरी झंडी दिखाई। 'फिट इंडिया वॉकथॉन 'का उद्देश्य भारत में फिट और स्वस्थ जीवनशैली के बारे में जागरूकता पैदा करना है।
फिट इंडिया स्कूल सप्ताह:
केंद्रीय खेल मंत्री श्री किरेन रिजिजू ने 25 नवंबर, 2020 को "फिट इंडिया स्कूल सप्ताह" कार्यक्रम के दूसरे संस्करण का शुभारंभ किया। फिट इंडिया स्कूल सप्ताह की कल्पना 2019 में की गई थी, जिसमें बच्चों के साथ-साथ उनके माता-पिता, शिक्षक और स्कूल स्टाफ को भी फिटनेस के बारे में जागरूकता पैदा करने की जरूरत बताई गई थी। यह अवधारणा स्वास्थ्य और फिटनेस पर आधारित किसी भी प्रकार की शारीरिक गतिविधियों या चित्रकला प्रतियोगिता, संगोष्ठी आदि जैसे कार्यक्रमों में शामिल होकर सप्ताह में 4 से 6 दिन मनाने की है। फिट इंडिया स्कूल सप्ताह का दूसरा संस्करण 31 दिसंबर, 2020 तक जारी रहा। 2.5 लाख से अधिक स्कूलों ने फिट इंडिया स्कूल सप्ताह मनाया।
फिट इंडिया वार्ता:
केंद्रीय शिक्षा मंत्री और केंद्रीय खेल मंत्री ने स्कूली बच्चों को प्रेरित करने के इरादे से हमारे देश के कुछ शीर्ष खिलाड़ियों के साथ अंतरसंपर्क सत्र की एक श्रृंखला फिट इंडिया वार्ता शुरू की। फिट इंडिया वार्ता सत्र का आयोजन भारतीय खेल प्राधिकरण और शिक्षा मंत्रालय ने किया था।
फिट इंडिया फ्रीडम रन:
केंद्रीय युवा मामलों और खेल मंत्री श्री किरेन रिजिजू ने 15 अगस्त से 2 अक्टूबर, 2020 तक यानी महात्मा गांधी की 151 वीं जयंती के अवसर पर हमारे 74 वें स्वतंत्रता दिवस को मनाने के लिए 'फिट इंडिया फ्रीडम रन' का शुभारंभ किया। कोविड महामारी के अभूतपूर्व समय में फिटनेस की जरूरत को पूरा करने के लिए दौड़ की कल्पना की गई थी। यह सामाजिक दूरी के मानदंडों का पालन करते हुए और वर्चुअल दौड़ की अवधारणा पर आधारित था। फिट इंडिया फ्रीडम रन के लिए कई साझीदार  भागीदार बने। सरकारी साझीदारों में सीआरपीएफ, बीएसएफ, आईटीबीपी, भारतीय रेलवे, एनएसएस, एनवाईकेएस, जबकि शैक्षिक बोर्डों में सीबीएसई और सीआईएससीई शामिल हैं। इसमें 7 करोड़ से अधिक लोगों ने भाग लिया और 18 करोड़ किलोमीटर की दूरी तय की। यह अभियान सोशल मीडिया पर 30 करोड़ से अधिक लोगों तक पहुंचा।
फिट इंडिया यूथ क्लब:
केंद्रीय युवा मामले और खेल मंत्री श्री किरेन रिजिजू ने 15 अगस्त 2020 को देश के 73वें स्वतंत्रता दिवस के अवसर पर फिट इंडिया यूथ क्लब की शुरुआत की। फिट इंडिया यूथ क्लब, फिट इंडिया मूवमेंट का एक हिस्सा है, जिसकी प्रधानमंत्री द्वारा कल्पना की गई। इसके द्वारा देश भर में फिटनेस के महत्व के बारे में जन जागरूकता पैदा करने के लिए युवाओं की शक्ति का दोहन करने की कोशिश की जाती है। 47,133 यूथ क्लबों ने खुद को "फिट इंडिया यूथ क्लब" के रूप में पंजीकृत किया है।
फिट इंडिया योग दिवस:
21 जून, 2020 को केंद्रीय युवा मामलों और खेल मंत्री व फिटनेस आइकन मानी जानी वाली हस्तियों के साथ फिट इंडिया योग दिवस को एक ऑनलाइन कार्यक्रम के रूप में मनाया गया।
खेलो इंडिया युवा खेल, 2021 में गतका, कलारीपेट्टू, थांग-ता और मलखंभ को मंत्रालय ने शामिल किया: खेलो इंडिया युवा खेल के चौथे संस्करण को 2021 में हरियाणा में आयोजित करने की योजना है। इसमें खेलो इंडिया युवा खेल में 5 स्वदेशी खेलों को शामिल करने का निर्णय लिया गया है। खेलो इंडिया युवा खेल में 5 स्वदेशी खेल हैं:
· कलारीपेट्टू
· गतका
· थांग-टा
· मलखंभ
· योगासन
मेजर ध्यानचंद नेशनल स्टेडियम को मिलेगा 6 विश्वस्तरीय स्क्वैश कोर्ट:
विदेश मंत्री डॉ. एस जयशंकर ने 16 दिसंबर 2020 को नई दिल्ली में केंद्रीय युवा मामलों और खेल मंत्री की मौजूदगी में मेजर ध्यानचंद नेशनल स्टेडियम में 6 स्क्वैश कोर्ट की आधारशिला रखी। 5.52 करोड़ की लागत वाली इस परियोजना के पूरे होने की अवधि अनुमानित तौर पर 6 महीने के रखी गई है। सुविधा में 6 एकल स्क्वैश कोर्ट होंगे, जिनमें से 3 कोर्ट को युगल कोर्ट में बदला जा सकेगा।
एक प्रतिस्पर्धी खेल के रूप में योगासन को औपचारिक मान्यता:
आयुष मंत्रालय व युवा मामलों और खेल मंत्रालय ने योगासन को औपचारिक खेल के रूप में मान्यता दी। एक संयुक्त संवाददाता सम्मेलन में केंद्रीय आयुष राज्यमंत्री  श्रीपाद नाइक और केंद्रीय युवा मामले और खेल राज्य मंत्री  श्री किरेन रिजिजू ने 17 दिसंबर 2020 को नई दिल्ली में यह घोषणा की। योगासन में चार आयोजनों की 7 श्रेणियों में 51 पदक दिए जा सकते हैं। पुरुषों और महिलाओं दोनों के लिए प्रस्तावित आयोजनों में पारंपरिक योगासन, कलात्मक योगासन , कलात्मक योगासन , तालबद्ध योगासन , फ्री फ्लो / ग्रुप योगासन, व्यक्तिगत ऑल राउंड चैंपियनशिप और टीम चैंपियनशिप शामिल हैं।
लक्षित ओलंपिक पोडियम योजना  में चार अलग-अलग खेलों में पैरा एथलीट शामिल:
टॉप स्कीम के तहत टोक्यो 2021 के लिए 105 व्यक्तिगत एथलीट और पुरुष व महिला हॉकी के लिए दायरा बढ़ाया गया था। इसके अलावा, 269 युवा एथलीटों को पेरिस 2024 और लॉस एंजिलिस, 2028 ओलंपिक खेलों के लिए टॉप्स विकास समूह के तहत लिया गया था।
साई द्वारा निर्धारित मानक संचालन प्रक्रिया  के मुताबिक, सरकारी और स्थानीय स्वास्थ्य दिशानिर्देशों का पालन करते हुए ओलंपिक की तैयारी कर रहे एथलीटों के लिए राष्ट्रीय कोचिंग कैंप फिर से शुरू किए गए। इसके अलावा, अंतरराष्ट्रीय प्रशिक्षण और प्रतियोगिताएं भी फिर से शुरू की गई हैं। टॉप्स के तहत 34 पैरा-एथलीटों को मदद की पेशकश की गई। इसके अलावा लॉकडाउन में ढील के बाद पैरालिंपिक्स की तैयारी कर रहे एथलीटों के लिए राष्ट्रीय कोचिंग कैंप फिर से शुरू किया गया।
कैबिनेट ने ब्रिक्स देशों के बीच संस्कृति और खेल के क्षेत्र में सहयोग पर एमओयू को मंजूरी दी:
प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने संस्कृति और खेल के क्षेत्र में सहयोग पर एक सहमति पत्र  से अवगत कराया गया। इस एमओयू पर 25 नवंबर 2020 को ब्रिक्स देशों ने दस्तखत किए थे। पांच देशों के बीच खेल के क्षेत्र में सहयोग से खेल विज्ञान, खेल चिकित्सा, कोचिंग तकनीक आदि के क्षेत्र में ज्ञान और विशेषज्ञता का विस्तार करने में मदद मिलेगी, जिससे अंतरराष्ट्रीय टूर्नामेंट में हमारे खिलाड़ियों के प्रदर्शन में सुधार होगा और ब्रिक्स सदस्य देशों के साथ द्विपक्षीय संबंधों को मजबूत करने में मदद मिलेगी।
खेल मंत्रालय ने 500 निजी अकादमियों को निधि देने के लिए नई प्रोत्साहन संरचना की घोषणा की:
खेल मंत्रालय ने वित्त वर्ष 2020-21 से शुरू होने वाले अगले चार वर्षों में खेलो इंडिया योजना के माध्यम से 500 निजी अकादमियों को आर्थिक सहायता देने के लिए प्रोत्साहन संरचना की शुरुआत की है।
खेल कोटे के तहत सरकारी नौकरियों के लिए 20 नए खेल अब मान्य:
सरकार ने हाल ही में 22 सितंबर 2020 को खेल कोटा के तहत केंद्र सरकार की नौकरियों के लिए 20 नए विषयों की शुरुआत की है। उन खेलों की सूची जो केंद्रीय कार्यालयों में मेधावी खिलाड़ियों की नियुक्ति के लिए मान्य हैं। अब यह सूची 43 से बढ़ाकर 63 कर दी गई है। कार्मिक विभाग द्वारा जारी संशोधित सूची में शामिल किए गए 20 नए विषय हैं- बेसबॉल, बॉडीबिल्डिंग , साइकिलिंग पोलो, बधिर खेल, तलवारबाजी, कुडो, मलखंभ, मोटरस्पोर्ट्स, नेट बॉल, पैरा स्पोर्ट्स , पेन्सकसिलाट, रोल बॉल, रग्बी, सेपकटाक्राव, सॉफ्ट टेनिस, शूटिंग बॉल, टेनपिन बॉलिंग, ट्रायथलॉन, टग-ऑफ-वॉर और वुशू। यह न केवल राष्ट्रीय और अंतरराष्ट्रीय आयोजनों में प्रदर्शन करने वाले खेल व्यक्तियों के मनोबल को बढ़ाने के लिए फायदेमंद होगा, बल्कि देश में खेलों के समग्र विकास के लिए सकारात्मक वातावरण बनाने में भी मदद करेगा।
सरकार ने राष्ट्रीय खेल पुरस्कारों की पुरस्कार राशि बढ़ाई:
सरकार ने 29 अगस्त 2020 को राष्ट्रीय खेल और साहसिक पुरस्कारों की सात श्रेणियों में से चार में पुरस्कार राशि बढ़ा दी। राजीव गांधी खेलरत्न पुरस्कार की पुरस्कार राशि को 7.5 लाख रुपये से बढ़ाकर 25 लाख रुपये कर दिया गया है। अर्जुन अवार्ड को पांच लाख से बढ़ाकर 15 लाख रुपये कर दिया गया है। द्रोणाचार्य  अवार्ड, जिन्हें पहले पांच लाख रुपये दिए जाते थे, उन्हें अब नकद पुरस्कार के रूप में 15 लाख रुपये दिए जाएंगे। वहीं, द्रोणाचार्य  अवार्ड के तहत को प्रति पुरस्कार पांच लाख के बजाय 10 लाख रुपये दिए जाएंगे। ध्यानचंद पुरस्कार विजेताओं को 5 लाख के बजाय अब 10 लाख रुपये लाख दिए जाएंगे। इससे खेल शख्सियतों का मनोबल बढ़ेगा और सकारात्मक माहौल भी बनेगा।
सरकार ने सेवानिवृत्त खेल हस्तियों की मदद के लिए 1000 खेलो इंडिया केंद्र शुरू किया:
सरकार ने कई नीतिगत बदलाव किए हैं और खिलाड़ियों और सेवानिवृत्त होने के बाद भी खिलाड़ियों और खेल समुदाय को प्रोत्साहित करने के लिए पहल की है। खेल मंत्रालय ने देश भर में जिला स्तर पर 1000 खेलो इंडिया सेंटर स्थापित करने का निर्णय लिया है। इन केंद्रों को या तो पिछले चैंपियन द्वारा चलाया जाएगा या उन्हें कोच के रूप में रखा जाएगा। यह निर्णय जमीनी स्तर पर खेलों को मजबूत करेगा और यह भी सुनिश्चित करेगा कि पूर्व चैंपियन भारत को एक खेल महाशक्ति बनाने में योगदान दे सकें और साथ ही खेलों से ही अपनी आजीविका भी चला सकें। 1000 खेलो इंडिया सेंटरों में से वर्ष 2020-21 में 46 घोषित किए गए हैं। इसके अलावा, साई के 60 एक्सटेंशन सेंटर को सहमति से खेलो इंडिया सेंटर में बदल दिया गया।
2020 में खेलो इंडिया योजना के तहत कई पहल:
· एसएलकेआईसी: 24 खेलो इंडिया स्टेट सेंटर ऑफ एक्सीलेंस  को मंजूरी दी गई और 08 केआईएससीई लॉन्च किया गया।
· खेलो इंडिया यूनिवर्सिटी गेम्स का पहला संस्करण केआईआईटी यूनिवर्सिटी, भुवनेश्वर, ओडिशा में सफलतापूर्वक आयोजित किया गया था।
· मार्च, 2020 में गुलमर्ग, जम्मू और कश्मीर में खेलो इंडिया विंटर गेम्स का पहला संस्करण आयोजित किया गया था।
· ग्रास रूट जोनल टैलेंट आइडेंटिफिकेशन कमेटी और टैलेंट सर्च एंड डेवलपमेंट कमेटी का गठन जमीनी स्तर और मध्यवर्ती स्तर पर किया गया है।
· अंडर-17 खेलो इंडिया बास्केटबॉल गर्ल्स लीग और अंडर-21 खेलोइंडिया महिला हॉकी लीग की पहल की गई थी। हालांकि, कोरोना महामारी की स्थिति के कारण लीग रोक दी गई थी।
· भारत के स्वदेशी खेल, "एक भारत श्रेष्ठ भारत" के बैनर तले एक वीडियो श्रृंखला, फिट इंडिया मूवमेंट के फेसबुक पेज, फिट इंडिया मूवमेंट के यूट्यूब चैनल और माईगोव इंडिया चैनल पर जून के बाद से हर महीने लाइव स्ट्रीम की गई। हमारे स्वदेशी खेलों को बढ़ावा देने के लिए यह 31 दिसंबर 2020 तक तकरीबन 17 लाख लोगों की पहुंच के साथ सफल रहा। इस श्रृंखला के तहत अब तक 20 से अधिक स्वदेशी खेलों को शामिल किया जा चुका है।
दीनदयाल उपाध्याय कोष के तहत खिलाड़ियों के लिए उठाए गए कल्याणकारी उपाय: खिलाड़ियों के लिए पंडित दीनदयाल उपाध्याय राष्ट्रीय कल्याणकारी निधि योजना के तहत वित्तीय सहायता दी जाती है। यह योजना निम्नलिखित मकसद के लिए है-
-गरीबी की हालत में रहने वाले खिलाड़ियों की सहायता
-मृतक खिलाड़ियों के परिवारों की सहायता, खिलाड़ियों या परिवार के सदस्यों को इलाज के लिए मदद
-खेल प्रतियोगिताओं के लिए प्रशिक्षण और खेल के दौरान लगी चोटों के लिए सहायता
-प्रशिक्षण, उपकरणों की खरीद और राष्ट्रीय व अंतरराष्ट्रीय खेल आयोजनों में भागीदारी के लिए सहायता
-कोच और सहायक कर्मियों को सहायता
-कोच और सहायक कर्मियों को इलाज के लिए मदद
इस योजना के तहत 25 खिलाड़ियों को 1 करोड़ से अधिक की वित्तीय सहायता दी गई है।
खिलाड़ियों के लिए कोविड से संबंधित पहल:
एसओपी तैयार की गई और एसएआई  के सभी केंद्रों को भेजा गया। सभी अधिकारियों और कोचों को कोविड प्रोटोकॉल के बारे में वीडियो कॉन्फ्रेंस के जरिये जानकारी दी गई। विभिन्न राष्ट्रीय उत्कृष्टता केंद्रों  में चरणबद्ध तरीके से फिर से प्रशिक्षण शुरू हुआ। यह ध्यान रखा गया कि खिलाड़ी किसी मुश्किल में न आएं। साई ने उन लोगों के लिए हवाई टिकट की व्यवस्था की है, जो 500 किलोमीटर से अधिक दूरी से आ रहे हैं। लॉकडाउन के बाद प्रशिक्षण के लिए 500 से कम किलोमीटर की दूरी से आने वालों के लिए ट्रेन की व्यवस्था की गई है। खिलाड़ियों के ठहरने-खाने के बेहतर इंतजाम किए गए हैं। बायो-बबल के सर्वोत्तम संभव प्रयास किए गए हैं, ताकि यह सुनिश्चित किया जा सके कि खिलाड़ी सबसे सुरक्षित वातावरण में हैं और हर संभव चीजें उपलब्ध कराई गईं हैं।
कोविड महामारी के दौरान खेलो इंडिया एथलीटों को पॉकेट भत्ते से बाहर हर महीने 10,000 की आर्थिक सहायता जारी रखी गई थी।